Document ID: /roh_data/filtered/Billingualer_Corpus_interleaved-de-rm.jsonl.gz/1369

This is a text translated from German to Rumantsch Grischun.
Graubünden empfängt Bundesrätin Eveline Widmer- Schlumpf

Der Kanton Graubünden bereitet am Donnerstag, 20. Dezember 2007, der neu gewählten Bundesrätin Eveline Widmer-Schlumpf einen offiziellen Empfang. Zusätzlich zu den Anlässen für die geladenen Gäste findet in Felsberg ein Apéro für die Bevölkerung statt.

Am Mittwoch, 12. Dezember 2007, ist Regierungsrätin Eveline Widmer-Schlumpf von der Vereinigten Bundesversammlung zur Bundesrätin gewählt worden. Einen Tag später hat sie Annahme der Wahl erklärt. Um diese Wahl zu würdigen, bereitet die Regierung der neuen Bundesrätin einen Empfang in Graubünden. Die offiziellen Feierlichkeiten finden am Donnerstag, 20. Dezember 2007, in Maienfeld, Chur und Felsberg statt. Der Extrazug aus Bern trifft um 13.40 Uhr in Maienfeld ein, wo ein erster, kurzer Halt und eine Begrüssung durch Stadtpräsident Christian Möhr geplant ist. Nach der Weiterfahrt kommt der Zug um 14.20 Uhr im Bahnhof Chur an. Anschliessend beginnt im Kirchgemeindehaus Titthof der offizielle Festakt für die rund 500 bis 600 geladenen Gäste aus Bern und Graubünden. Nach der Begrüssung durch Stadtpräsident Christian Boner halten Regierungspräsident Martin Schmid sowie die neue Bundesrätin Ansprachen. Für die musikalische Umrahmung des Festaktes sorgt die Kammerphilharmonie Graubünden.

Nach dem offiziellen Festakt im Titthof verschiebt sich die Delegation nach Felsberg, wo ab 16.45 Uhr auf dem Platz vor der Turnhalle ein Apéro auf dem Programm steht. Dazu ist die Bevölkerung herzlich eingeladen. Die geladenen Gäste werden sich um 17.30 Uhr in die Turnhalle zum offiziellen Abendanlass begeben. Am Abend sind Ansprachen von Gemeindepräsident Markus Feltscher, von Bundespräsidentin Micheline Calmy-Rey sowie von Barbara Janom Steiner, Parteipräsidentin der SVP Graubünden, vorgesehen. Musikalisch umrahmt wird der Abendanlass von verschiedenen Formationen aus Felsberg. Diese Feierlichkeiten werden auf Grossleinwand in die benachbarte Aula übertragen und können dort von der Bevölkerung bei einer Festwirtschaft mitverfolgt werden. Am Abend fährt der Extrazug zurück nach Bern.

Gremium: Standeskanzlei Graubünden

Quelle: dt Standeskanzlei Graubünden

Data: 18.12.2007

Il Grischun beneventa la cussegliera federala Eveline Widmer-Schlumpf

Il chantun Grischun fa gievgia, ils 20 da december 2007, in bainvegni uffizial a la cussegliera federala nov elegida Eveline Widmer-Schlumpf. Ultra da las occurrenzas per ils giasts envidads datti a Favugn in apero per la populaziun.

Mesemna, ils 12 da december 2007, è cussegliera guvernativa Eveline Widmer-Schlumpf vegnida elegida da l'assamblea federala plenara sco cussegliera federala. In di pli tard ha ella declerà ch'ella acceptia questa elecziun. Per appreziar ed undrar questa elecziun fa la regenza in bainvegni a la nova cussegliera federala en il Grischun. Las festivitads uffizialas han lieu gievgia, ils 20 da december 2007 a Maiavilla, a Cuira ed a Favugn. Il tren spezial da Berna arriva a las 13.40 a Maiavilla, nua ch'èn planisads ina emprima pitschna fermada ed in bainvegni tras il president da la citad Christian Möhr. Alura cuntinuescha il tren per arrivar a las 14.20 a la staziun da Cuira. En la chasa dal cumin-baselgia Titthof cumenza alura l'act festiv uffizial per ils var 500 fin 600 giasts envidads da Berna e dal Grischun. Suenter il bainvegni tras il president da la citad Christian Boner pledan il president da la regenza Martin Schmid sco er la nova cussegliera federala. Per l'accumpagnament musical da l'act festiv procura la filarmonia da chombra dal Grischun.

Suenter l'act festiv uffizial en il Titthof sa renda la delegaziun a Favugn, nua ch'i dat - a partir da las 16.45 - in apero sin la plazza avant la sala da gimnastica. A quest apero è la populaziun envidada cordialmain. Ils giasts envidads vegnan a sa render a las 17.30 en la sala da gimnastica per l'occurrenza uffiziala da la saira. La saira èn previs pleds dal president communal Markus Feltscher, da la presidenta da la confederaziun Micheline Calmy-Rey sco er da Barbara Janom Steiner, presidenta da la PPS dal Grischun. Per il rom musical da l'occurrenza da la sairada procuran differentas furmaziuns da Favugn. Questas festivitads vegnan projectadas sin ina taila gronda che sa chatta en l'aula vischina e pon uschia vegnir persequitadas da la populaziun che giauda là l'ustaria da festa. La saira returna il tren spezial a Berna.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 18.12.2007